**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Návrh zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach |
| **Predkladateľ (a spolupredkladateľ)** |
| Ministerstvo hospodárstva Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | nebolo |
| **Predpokladaný termín predloženia na MPK\*** | jún 2020 |
| **Predpokladaný termín predloženia na Rokovanie vlády SR\*** | august 2020 |

|  |
| --- |
| **2.  Definícia problému** |
| Napriek tomu, že zdroje prírodných nerastných surovín v oblastiach zasiahnutých konfliktom alebo vo vysokorizikových oblastiach sú dôležitým faktorom rozvoja, môžu príjmy z nich podporovať násilné konflikty a podkopávať tak snahy o rozvoj, dobrú správu a právny štát. Pre zabezpečenie mieru, rozvoja a stability v uvedených oblastiach je nanajvýš dôležité prerušiť prepojenie medzi konfliktom a nelegálnou ťažbou nerastných surovín. Aby sa zisky z obchodovania s niektorými nerastnými surovinami, konkrétne rudami obsahujúcimi cín, tantal, volfrám a zlato a kovmi získanými tavením a rafináciou týchto rúd, nepoužívali na financovanie ozbrojených konfliktov, prijala OSN a následne OECD usmernenia pre zodpovedné obstarávanie týchto surovín usmerňujúce zásady. Postupy náležitej starostlivosti pre dovozcov týchto surovín v EÚ stanovuje nariadenie (EÚ) 2017/821, ktoré je priamo vykonateľné vo všetkých členských krajinách EÚ a nadobudne plnú účinnosť k 1. januáru 2021. |
| **3.  Ciele a výsledný stav** |
| Z  nariadenia (EÚ) 2017/821 vyplýva pre členské štáty povinnosť ustanoviť národné orgány dohľadu nad náležitou starostlivosťou a pravidlá súvisiace s porušovaním týchto postupov, a to najneskôr do 31. 12. 2020, kedy nariadenie nadobudne plnú účinnosť. Uvedené požiadavky sú predmetom navrhovaného zákona. |
| **4.  Dotknuté subjekty** |
| * orgány dohľadu: Ministerstvo hospodárstva SR, Finančné riaditeľstvo SR a colné úrady
* dovozcovia dotknutých nerastných surovín z krajín mimo EÚ
 |
| **5.  Alternatívne riešenia** |
| Nie sú. Neprijatím navrhovaného zákona by SR porušila povinnosti, ktoré jej vyplývajú z nariadenia (EÚ) 2017/821, t. j. určiť orgány zodpovedné za primerané a účinné presadzovanie nariadenia (čl. 10 ods. 1 nariadenia) a stanoviť pravidlá týkajúce sa porušení ustanovení nariadenia (čl. 16 ods. 1 nariadenia). |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
| Navrhovaný zákon nepresahuje rámec minimálnych požiadaviek EÚ*.* |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |       Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |     Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Vplyvy na manželstvo, rodičovstvo a rodinu** |        Pozitívne |        Žiadne |      Negatívne |

|  |
| --- |
| **10.  Poznámky** |
|  Návrh zákona bol pripravovaný v spolupráci s navrhovanými orgánmi dohľadu (okrem MH SR sa navrhujú Finančné riaditeľstvo SR a colné úrady).  S návrhom zákona boli oboznámené aj podnikateľské subjekty prostredníctvom informácie o príprave materiálu (návrhu zákona), ktorú im zaslalo v apríli 2020 Centrum pre hospodárske otázky MH SR. Informácia bola uverejnená aj na webovej stránke MH SR v zmysle Jednotnej metodiky na posudzovanie vybraných vplyvov. Zo strany podnikateľských subjektov neboli vznesené žiadne pripomienky. Širšia laická a odborná verejnosť bola oboznámená s predmetnou problematikou prostredníctvom zverejnenia predbežnej informácie o príprave návrhu zákona na právnom informačnom portáli Slov-lex. Verejnosť bude môcť vzniesť svoje pripomienky následne aj v rámci medzirezortného pripomienkového konania. Z navrhovaného zákona nevyplynú žiadne nové povinnosti podnikateľom (dovozcom). Tie vyplývajú priamo z nariadenia (EÚ) 2017/821. Navrhovaným zákonom sa ustanovujú národné orgány SR pre dohľad pri uplatňovaní nariadenia (EÚ) a pravidlá, ktoré orgány dohľadu použijú iba v prípade porušenia povinností vyplývajúcich z nariadenia (EÚ) 2017/821. Orgány dohľadu (colné úrady) budú vykonávať následné kontroly dovozcov v rámci už existujúceho inštitútu následných kontrol v zmysle § 12 zákona 199/2004 Z.z. (Colný zákon) a  iba v prípade zistenia nedostatkov poskytnú dovozcovi možnosť vyjadriť sa k nim a navrhnúť nápravné opatrenia na ich odstránenie. Nápravné opatrenia spočívajú v doplnení neúplných dokumentov a údajov a v uvedení vnútorných riadiacich systémov do súladu s povinnosťami podľa nariadenia (EÚ) 2017/821. Nejde preto o žiadne nové povinnosti. Rovnako nevzniknú žiadne nové administratívne povinnosti a s nimi súvisiace prípadné administratívne náklady, keďže tieto sú už ustanovené v § 12 zákona 199/2004 Z.z. (Colný zákon), ktorý sa uplatňuje pri následných kontrolách. S následnými kontrolami zo strany colných úradov a prípadnými administratívnymi nákladmi musí rátať každý dovozca bez ohľadu na to, či ide o kontroly povinností podľa nariadenia (EÚ) 2017/821. |
| **11.  Kontakt na spracovateľa** |
| Ing. Vladimír Vilček, sekcia zahranično-obchodnej politiky a európskych záležitostí vladimir.vilcek@mhsr.sktel.: 02/4854 2223 |
| **12.  Zdroje** |
| Nariadenie Európskeho parlamentu a Rady (EÚ) 2017/821 zo 17. mája 2017, ktorým sa ustanovujú povinnosti náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (Ú. v. EÚ L 130, 19. 05. 2017).  |
| **13.  Stanovisko Komisie pre posudzovanie vybraných vplyvov z PPK** |
|  PPK nebolo uskutočnené. |